10. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 161545/41445 της 20 Σεπτ./11  Οκτ. 1958 Περί καθορισμού αποζημιώσεως δια την Κτηνιατρικήν εξέτασιν των εισαγομένων ζώων υπέρ του Κεντρικού Ταμείου Γεωργίας Κτηνοτροφίας και Δασών. Έχοντες υπ’ όψιν:Τας διατάξεις των άρθρ. 4 και 5 του Α.Ν. 1653/39 «περί ιδρύσεως Λοιμοκαθαρτηρίων Ζώων και τροποποιήσεως του Νόμ. 6246» του άρθρ. 1 του Α.Ν. 1547/39 «περί τρόπου επιβολής φορολογικών κατά Νομοθετικήν εξουσιοδότησιν» και το άρθρ. 4 παρ. 1 περίπτ. 9 του Νόμ. 389/43, αποφασίζομεν: Καθορίζομεν ως κάτωθι την αποζημίωσιν την καταβαλλομένην υπέρ του Κεντρικού Ταμείου Γεωργίας, Κτηνοτροφίας και Δασών υπό των ιδιοκτητών των εισαγομένων ζώων, εσφαγμένων ή μη, εκ του Εξωτερικού δια την Κτηνιατρικήν εξέτασιν. 1)Για τα αιγοπρόβατα δρχ. 3 κατά κεφαλήν, εφ’ άπαξ. 2)Δια βοοειδή δρχ. 15 κατά κεφαλήν, εφ’ άπαξ. 3)Δια τας γαλακτοφόρους αγελάδας δρχ. 100 κατά κεφαλήν, εφ’ άπαξ. 4)Δια τα μόνοπλα δρχ. 50 κατά κεφαλήν, εφ’ άπαξ. 5)Δια τους χοίρους δρχ. 10 κατά κεφαλήν, εφ’ άπαξ. 6)Δια τα ορνιθοειδή, κονίκλους κλπ. μικρά οικιακά ζώα λεπτά πεντήκοντα (0,50) κατά χιλιόγραμμον μικτού βάρους, εφ’ άπαξ. 7)Δια τους κύνας και τας γαλάς δρχ. 100 κατά κεφαλήν, εφ’ άπαξ. Η ισχύς της παρούσης άρχεται μετά δεκαήμερον από της δημοσιεύσεώς της εις την Εφημερίδα της Κυβερνήσεως, αφ’ ης παύει η ισχύς της υπ’ αριθ. 85745/19606/9.7.1949 αποφάσεως. 